Akken i d-nenna yakkan deg tezwert yal anadi teṭṭafar-it-id tririt ɣef isteqsiyen kra ṣaḥan aṛsan ilebda kra ttawin-d inadiyen nniḍen, agemmuḍ iɣer d-neṣṣawed seld takanint i naxdem i wammud-neɣ nufa-d belli yesɛa tulmisin n tullist am wakken iyesɛa tulmisin n tmezgunt ɣas akken d tulmisin n tmezgunt i yɣelben tid n tullist maca aya-agi ur aɣ-yettaǧǧa ara ad t-nesismel d tamezgunt. Anadi i yebdan s usteqsi d acu id tawsit n uḍris-a d tullist neɣ d tamezgunt ? yessawed-aɣ-d ɣer isteqsiyen imaynuten : imi aḍris-a imal ɣer tmezgunt s telqay d tulmisin n tmezgunt i yegten degs d acu i yeǧǧan Muḥya ad yessaxdem tasiwelt deg uḍris-a ? d acu id iswi n waya ayadra d amaynut i d-yewwi yejmaɛ gar snat n tewsatin tiseklanin(tamezgunt d tullist) ?